Σεισμός στη Χίο (1881)

Ο σεισμός της Χίου το 1881 σημειώθηκε στις 13:40 τοπική ώρα (11:40 ΣΠΩ) στις 3 Απριλίου. Ο σεισμός προκάλεσε σοβαρή ζημιά στο νησί της Χίου και επηρέασε τις γειτονικές πόλεις Τσεσμέ και Αλάτσατα, στις ακτές της (σημερινής) Τουρκίας. Ο σεισμός είχε εκτιμώμενο μέγεθος 7,3 βαθμών της κλίμακας Ρίχτερ και υπολογίζεται ότι έχασαν τη ζωή τους 7.866 άτομα. Η καταστροφή που προκάλεσε ο σεισμός ήταν η τελευταία από τις τρεις "καταστροφές" που έπληξαν το νησί της Χίου κατά τον 19ο αιώνα.

Τεκτονικό σκηνικό
Το Αιγαίο Πέλαγος είναι μια περιοχή κυρίως εκτατικής τεκτονικής που προκαλείται από την καταβύθιση της Αφρικανικής πλάκας κάτω από την Πλάκα του Αιγαίου.

Θύματα και ζημιές
Η πόλη της Χίου καταστράφηκε, προκαλώντας πολλά θύματα, εν μέρει λόγω της στενότητας των δρόμων. Στο υπόλοιπο νησί, 25 από τα 64 χωριά καταστράφηκαν και άλλα 17 υπέστησαν σοβαρές ζημιές, ενώ και στον Τσεσμέ και στα Αλάτσατα της Τουρκίας περίπου το 40% των σπιτιών καταστράφηκε.
μικρογραφία|αριστερά|300x300εσ|Μερική άποψη της Χίου μετά τον σεισμό του 1881. Ζωγραφιά του Σαρλ Μπαρμπάν
Ο αριθμός των θυμάτων στην τουρκική ηπειρωτική χώρα ήταν μικρός, πιθανώς λόγω του ότι οι περισσότεροι κάτοικοι άφησαν τα σπίτια τους για να παρακολουθήσουν το πέρασμα του επιβατηγού πλοίου Αγία Ευαγγελίστρια από την ακτή.

Χαρακτηριστικά
Το επίκεντρο του σεισμού ήταν στο νοτιοανατολικό τμήμα της Χίου όπου οι εντάσεις έφτασαν στους 9 βαθμούς (Βίαιοι) της κλίμακας Μερκάλι. Οι ισοσεισμικοί χάρτες δείχνουν μια επιμήκυνση δυτικά προς ανατολικά με μια περιοχή  έντασης 8 (Σοβαρή) που επηρεάζει το δυτικό άκρο της  χερσονήσου της Ερυθραίας της τουρκικής ηπειρωτικής χώρας. Παρατηρήθηκαν κάθετες κινήσεις έως και 2,5 μέτρα (8 πόδια 2 ίντσες). Μεγέθη που κυμαίνονται από ελάχιστο 6,5  εως μέγιστο 7,3  έχουν εκτιμηθεί για αυτό το γεγονός.

Μικρό τσουνάμι σημειώθηκε, με βάση την παρουσία φρέσκιας άμμου σε κήπο στη Χίο, αλλά δεν υπάρχουν άλλες διαθέσιμες πληροφορίες.

Υπήρξαν πολλοί ισχυροί μετασεισμοί, οι πιο καταστροφικοί ήταν στις 5 Απριλίου, 11 Απριλίου (2), 12 Απριλίου, 13 Απριλίου, 18 Απριλίου, 20 Μαΐου, 9 Ιουνίου και 26 Αυγούστου.

Συνέπεια
Μετά τον σεισμό πολλοί από τους κατοίκους της Χίου εγκατέλειψαν το νησί. Αυτό ακολούθησε την τάση που έθεσαν οι άλλες δύο «καταστροφές» του 19ου αιώνα που κατέστρεψαν το νησί, τη σφαγή της Χίου το 1822 και την αποτυχία της καλλιέργειας πορτοκαλιού το 1833. Μαζί, αυτά τα γεγονότα άφησαν το μεγαλύτερο μέρος της Χίου στην κατάσταση της φτώχειας και του σοβαρού υποπληθυσµού.

Δείτε επίσης
Κατάλογος φονικών σεισμών στην Ελλάδα

Εξωτερικοί σύνδεσμοι

 Παραπομπές 

Χιος 1881
Χιος 1881
Κατηγορία:Ιστορία της Χίου